Държавен вестник, бр. 52, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  52
ПОСТАНОВЛЕНИЕ  № 105
ОТ 25 ЮНИ 2025 Г.
за изменение и допълнение на Наредбата за 
работното време, почивките и отпуските, при­
ета с Постановление № 72 на Министерския 
съвет от 1986 г. (обн., ДВ, бр. 6 от 1987 г.; изм. 
и доп., бр. 31, 55 и 59 от 1991 г., бр. 59 и 67 от 
1993 г., бр. 38 от 1994 г., бр. 54 от 2001 г.; изме­
нена с Решение № 9353 от 2002 г. на Върховния 
административен съд – бр. 103 от 2002 г.; изм. 
и доп., бр. 72 от 2004 г., бр. 24 и 103 от 2005 г., 
бр. 96 от 2006 г., бр. 1 от 2007 г., бр. 10 и 67 
от 2009 г., бр. 21 от 2011 г., бр. 19 от 2012 г., 
бр. 110 от 2013 г., бр. 63 от 2015 г., бр. 41 от 
2017 г., бр. 58 от 2018 г., бр. 18 и 56 от 2020 г., 
бр. 78 от 2022 г. и бр. 52 от 2024 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 13д, ал. 3 след думите „медицин­
ска помощ“ се добавя „и за предотвратяване, 
овладяване и преодоляване на последиците от 
аварии в „АЕЦ Козлодуй“.
§ 2. В чл. 48 ал. 1 се изменя така:
„(1) Когато майката на дете до 2-годишна 
възраст или осиновителката на дете до 5-го­
дишна възраст почине или заболее тежко, 
поради което не може да се грижи за детето, 
или когато е лишена от родителски права, или 
упражняването на родителските права, върху 
детето е предоставено на бащата (осиновите­
ля) по установения ред, съответната част от 
отпуските поради раждане, при осиновяване 
и за отглеждане на дете се ползва от бащата 
(осиновителя). В тези случаи отпускът се ползва 
и се прекратява при условията и по реда на 
чл. 45, 46 и 46б, без да се изисква съгласието 
на майката (осиновителката). Когато този 
отпуск се ползва от лице по чл. 164, ал. 3 от 
КТ, се спазват изискванията на чл. 46, като 
съгласието по чл. 167, ал. 1 от КТ се дава 
от бащата (осиновителя). В тези случаи към 
писменото заявление за ползване на отпуска 
се прилага и копие от препис-извлечението от 
акта за смъртта на майката (осиновителката) 
или акт от здравните органи, който установява 
заболяването на майката (осиновителката) и 
срока, за който е необходимо отпускът да бъде 
предоставен на лицата по чл. 167, ал. 1 от КТ, 
или копие от съдебното решение, с което май­
ката (осиновителката) е лишена от родителски 
права, или упражняването на родителските 
права върху детето е предоставено на бащата 
(осиновителя).“
§ 3. В чл. 50 се правят следните изменения 
и допълнения:
1. В ал. 1 думите „Работникът и служителят 
имат право на отпуск по чл. 157, ал. 1, т. 1, 2 
и 3 КТ“ се заменят с „Работникът или служи­
телят има право на отпуск по чл. 157, ал. 1, 
т. 1 и 2 от КТ“.
2. Създава се нова ал. 2:
„(2) Отпускът по чл. 157, ал. 1, т. 3 от КТ 
се ползва наведнъж или на части по искане 
на работника и служителя в 8-дневен срок от 
деня на смъртта.“
3. Досегашната ал. 2 става ал. 3.
За министър-председател: 
Томислав Дончев
За главен секретар на Министерския съвет: 
Ралица Стоянова
3620
ПОСТАНОВЛЕНИЕ № 106
ОТ 25 ЮНИ 2025 Г.
за одобряване на допълнителни разходи/
трансфери за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери за 2025 г. в размер 16 040 000 лв., 
разпределени, както следва:
1. доп ъ лни телни разходи в размер 
12 000 000 лв. по бюджета на Министерството 
на младежта и спорта, от които 7 000 000 лв. 
за обезпечаване на дейности по Програмата 
за финансово подпомагане на изграждането и 
обновяването на спортни обекти – държавна и 
общинска собственост, за 2024 г., и 5 000 000 лв. 
за обезпечаване на дейности по Националната 
програма за споделено финансиране на инвес­
тиционни проекти за 2024 г.;
2. допълнителен трансфер в размер 40 000 лв. 
по бюджета на Община Исперих за довършване 
на спортна площадка в с. Йонково, община 
Исперих;
3. допълнителни трансфери в размер 
4 000 000 лв. по бюджетите на общините за 
осигуряване дейността на младежките цен­
трове, създадени по програми, финансирани 
от Финансовия механизъм на Европейското 
икономическо пространство, разпределени 
съгласно приложението.
(2) Допълнителните трансфери по ал. 1, т. 2 и 
3 се предоставят по бюджетите на общините за 
2025 г. като трансфери за други целеви разходи.
Чл. 2. Средствата по чл. 1, ал. 1, т. 3 се 
предоставят на общините за обезпечаване дей­
ностите на младежките центрове при работата 
им на местно, национално и международно 
ниво – за осигуряване на възнаграждения 
(основни трудови и допълнителни) на служи­
телите в младежките центрове, за обучителни, 
образователни дейности, младежки инициативи, 
обмяна на опит, работа в мрежа, повишаване 
квалификацията на екипите.
Чл. 3. Допълнителните разходи/трансфери 
по чл. 1 да се осигурят за сметка на предвиде­
ните за целта разходи по централния бюджет